Streita og kulnun rædd frá ýmsum hliðum á Forvarnardegi SÍMEY og Streituskólans í Hofi 17. október Málþingið verður í Menningarhúsinu Hofi á Akureyri 17. október . Skráning stendur yfir á www.simey.is Í næstu viku , nánar tiltekið fimmtudaginn 17. október , standa SÍMEY og Streituskólinn fyrir málþingi í Menningarhúsinu Hofi sem ber yfirskriftina Forvarnardagur Streituskólans og SÍMEY . Dr. Ólafur Þór Ævarsson geðlæknir stofnaði Forvarnir og Streituskólann árið 2001 . Forvarnir eru fyrirtæki sem starfar að geðheilsueflingu og forvörnum . Streituskólinn og Streitumóttakan eru hluti af starfsemi Forvarna . Snemma á þessu ári var síðan opnuð Streitumóttaka á Læknastofu Akureyrar og Streituskólinn á Akureyri hóf starfsemi . Umdæmisstjóri er Helga Hrönn Óladóttir . Kjörorð Streituskólans er Fræðsla til forvarna og veitir hann fræðslu um streituvarnir , eflingu geðheilsu og betri samskipti . Í hraða nútímasamfélags verður hugtakið streita alltaf meira og meira áberandi . Fyrir nokkrum árum voru fáir sem áttuðu sig á kulnun í starfi en nú er viðurkennt að þetta er alvarlegt vandamál sem farið er að vinna markvisst gegn . „ Samfélagið hefur breyst , hraðinn er meiri en áður . Það er oft talað um kulnun í starfi en við í Streituskólanum viljum frekar tala um streitu og kulnun í lífinu . Lífið er meira en vinnan og það er mikilvægt að skilja að vinnuna og einkalíf . Það má segja að þessu megi skipta í streitu , kulnun og síðan sjúklega streitu og þegar svo er komið getur viðkomandi verið kominn með algjört verkstol . Sjúkleg streita kemur gjarnan fram í líkamlegum veikindum en kulnun birtist frekar í andlegum veikindum viðkomandi , “ segir Helga Hrönn Óladóttir hjá Streituskólanum á Akureyri . Helga Hrönn er mannauðsstjóri og hafði unnið mikið að velferðarmálum , m.a. hjá Tryggingastofnun , áður en hún hóf störf hjá Streituskólanum . Hún segir að þegar skólinn hóf starfsemi snemma á þessu ári hafi fyrirfram verið búist við að hjólin myndu snúast hægt af stað . Raunin hafi hins vegar verið önnur . Frá fyrsta degi hafi verið mikið að gera og því augljóst að mikil þörf hafi verið fyrir þessa starfsemi á Akureyri . Umdæmi Streituskólans á Akureyri er raunar ekki bara Akureyri heldur allt Norðurland . „ Við leggjum áherslu á fræðslu og förum í því skyni í fyrirtæki og höldum fyrirlestra . Við gerum einnig samninga um að koma inn og leitast við að leysa eineltismál , samskiptavandamál , kynbundið áreiti og fleira . Einnig erum við á Læknastofum Akureyrar með Streitumóttöku þangað sem fólk getur leitað til okkar sem t.d. er að kikna undan álagi í lífi sínu og starfi . Við höfum líka verið með regluleg námskeið í SíMEY og höfum verið með þau síðan í vor . Á þessum námskeiðum fjöllum við um streituna , tímastjórnun , vinnustaðamenningu og fleira , “ segir Helga Hrönn . Hún segir að með málþinginu í Hofi í næstu viku vilji aðstandendur vekja athygli á og opna á umræðu um streitu og kulnun og ekki síst að ræða forvarnir til þess að fólk rati út í vítahring streitu og kulnunar . Sem fyrr segir standa SÍMEY og Streituskólinn sameiginlega að málþinginu og er hægt að skrá sig á málþingið á heimasíðu SÍMEY . Eins og hefur komið fram í frétt hér á heimasíðunni er málþingið ætlað stjórnendum og starfsmönnum fyrirtækja . Dagskrá málþingsins verður sem hér segir : 13:00 Setning málþings Karl Frímannsson fundarstjóri og fræðslustjóri Akureyrarbæjar 13:05 Nýjasta þekking á streitu Ólafur Þór Ævarsson , Ph.D. , geðlæknir og stofnandi Forvarna og Streituskólans 13:25 Kynning á starfsemi Streituskólans og Streitumóttökunnar á Norðurlandi Helga Hrönn Óladóttir , M.A. , Mannauðsstjórnun 13:35 Niðurstöður nýlegrar rannsóknar ,, Reynsla fólks með kulnun af endurkomu til starfa ” Ragna Dögg Ólafsdóttir , íþróttafræðingur og meistaranemi við Háskólann á Akureyri 13:45 Leynivopn stjórnenda - Markþjálfun gegn streituAldís Arna Tryggvadóttir , markþjálfi og viðskiptafræðingur 13:50 Þetta læddist aftan að mér Heimir Ingimarsson , deildarstjóri Tónlistarskólans á Akureyri 14:30 Bráðum kemur betri tíð Jakobína Elva Káradóttir , Starfsendurhæfing Norðurlands 14:40 Endurkoma inn á vinnumarkað Jónína Wagfjörð , sviðsstjóri Atvinnutengingar hjá VIRK 14:50 Hlutverk aðstandenda , samstarfsfólks og stjórnenda Hafdís Sif Hafþórsdóttir , hjúkrunarfræðingur og ráðgjafi 15:00 Að efla mannauðinn - aðgerðaráætlun fyrir fyrirtæki Ingunn Helga Bjarnadóttir , verkefnastjóri hjá SÍMEY 15:10 Sálfélagsleg vinnuvernd - þróun og reynsla í mannauðsmálum hjá Sjóvá Ágústa Björg Bjarnadóttir , forstöðumaður mannauðs hjá Sjóvá 15:20 Fyrirtækjaþjónusta Streituskólans Elín K. Guðmundsdóttir , þjónustu - og rekstrarstjóri Forvarna